CELEX: 32015D1208(01)
Language: mt
Date: 2015-12-04 00:00:00
Title: Deċiżjoni ta’ Implimentazzjoni tal-Kummissjoni tal-4 ta’ Diċembru 2015 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid [Dons (DOP)]

8.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 407/4
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-4 ta’ Diċembru 2015
   dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku msemmi fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
   [Dons (DOP)]
   (2015/C 407/06)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               Id-Danimarka applikat għall-protezzjoni tal-isem “Dons” skont id-dispożizzjonijiet tar-Regolament (UE) Nru 1308/2013 dwar il-protezzjoni tad-deżinjazzjonijiet tal-oriġini u l-indikazzjonijiet ġeografiċi fis-settur tal-inbid. Skont l-Artikolu 97(2) ta’ dak ir-Regolament, l-applikazzjoni tad-Danimarka ġiet eżaminata mill-Kummissjoni.
            
         
               (2)
            
            
               Il-kundizzjonijiet stipulati fl-Artikoli 93 sa 96, l-Artikolu 97(1) u l-Artikoli 100 sa 102 tar-Regolament (UE) Nru 1308/2013 ġew issodisfati.
            
         
               (3)
            
            
               Sabiex ikunu jistgħu jitressqu d-dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, Il-Ġurnal Uffiċjali tal-Unjoni Ewropea għandu jippubblika d-dokument uniku msemmi fl-Artikolu 94(1)(d) ta’ dak ir-Regolament u r-referenza għall-pubblikazzjoni tal-ispeċifikazzjoni tal-prodott li saret fil-proċedura preliminari nazzjonali għall-eżami tal-applikazzjoni għall-protezzjoni tal-isem “Dons”,
            
         IDDEĊIDIET KIF ĠEJ:
   Artikolu Uniku
   Id-dokument uniku msemmi fl-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Dons” (DOP) huma stabbiliti fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt tal-oġġezzjoni għall-protezzjoni tal-isem speċifikat fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha.
   
      Magħmul fi Brussell, l-4 ta’ Diċembru 2015.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      
         DOKUMENT UNIKU
      
      1.   Isem għar-reġistrazzjoni
      
      Dons
      2.   Tip ta’ indikazzjoni ġeografika
      
      DOP — Denominazzjoni tal-oriġini protetta
      3.   Kategoriji tal-prodotti tad-dwieli
      
      
               
                  5.
               
               
                  Inbid frizzanti ta’ kwalità
               
            4.   Deskrizzjoni tal-inbid/inbejjed
      
      Rekwiżiti analitiċi
      Kriterji tal-aċċettazzjoni għal Dons
      —   Aċidità malika: < 0,3 g/l
      —   Kontenut ta’ diossidu tal-karbonju: > 4 bar ta’ pressjoni eċċessiva f’20 °C
      —   Kontenut ta’ zokkor residwu: < 25 g/l
      Organolettikament, l-inbid frizzanti ta’ kwalità Dons huwa kkaratterizzat minn aċidità partikolarment “brillanti”. L-inbejjed frizzanti huma ħfief u eleganti, iddominati minn aċidità li tispikka, li tirriżulta mill-konverżjoni tal-livelli għolja tal-aċidità malika oriġinali f’aċidità lattika. Bix-xamm wieħed jinnota aroma ta’ ċitru/lumi aħdar/sebuqa u togħma karatteristika ta’ xiwi, u jħalli togħma li ddum fil-ħalq u tintemm fuq nota ta’ aċidità.
      F’termini ta’ dehra l-inbid huwa trasparenti bi lwien bojod li jagħtu fir-roża/rożé/aħmar ċar, u bi bżieżaq fini, żgħar u li ma jitilqux malajr.
      
                  Karatteristiċi analitiċi ġenerali
               
            
                  Qawwa alkoħolika totali massima (f’volum %)
               
               
                   
               
            
                  Qawwa alkoħolika attwali minima (f’volum %)
               
               
                  10,0
               
            
                  Aċidità totali minima
               
               
                  4,5 g/l, espressa bħala aċidu tartariku
               
            
                  Aċidità volatili massima (f’milliekwivalenti għal kull litru)
               
               
                  16,66
               
            
                  Total ta’ diossidu tal-kubrit massimu (f’milligrammi għal kull litru)
               
               
                  150
               
            5.   Metodi tal-produzzjoni tal-inbid
      
      a.   Metodi enoloġiċi essenzjali
      
      
         L-għasir tal-għeneb
      
      Metodi enoloġiċi speċifiċi
      Il-metodu tal-għasir li jintuża huwa l-għasir ġentili ta’ għenieqed sħaħ tal-għeneb bi pressjoni massima ta’ 1,6 bar.
      
         Il-ħsad, l-issortjar u l-għasir
      
      Metodi ta’ kultivazzjoni
      L-għeneb irid ikunu maqtugħ bl-idejn qabel ma jilħaq il-maturità fiżjoloġika sħiħa sabiex tiġi żgurata l-konservazzjoni tal-livell għoli ta’ aċidità, b’mod partikolari l-aċidità malika.
      L-għenieqed tal-għeneb għandhom jintagħżlu bl-idejn skont struzzjonijiet speċifiċi.
      
         Il-fermentazzjoni
      
      Metodi enoloġiċi speċifiċi
      Il-prodott isir frizzanti permezz tat-tieni fermentazzjoni alkoħolika fil-flixkun. Il-qawwa alkoħolika totali tal-cuvée wara l-ewwel fermentazzjoni tkun mill-inqas ta’ 9 %.
      Qabel it-tieni fermentazzjoni, il-cuvée jgħaddi minn fermentazzjoni malolattika.
      It-tul tal-proċess tal-produzzjoni, inkluż il-proċess tal-maturazzjoni, huwa mill-inqas disa’ xhur ikkalkulati mill-bidu tal-proċess tal-fermentazzjoni.
      Il-fermentazzjoni hija maħsuba biex lill-cuvée tagħmlu frizzanti, u l-cuvée għandu jitħalla jimmatura fuq il-karfa ġewwa flixkun għal mill-inqas 180 jum.
      Wara l-fermentazzjoni fil-flixkun il-prodott jiġi sseparat mill-karfa permezz tal-isbokkament.
      b.   Produzzjoni massima
      
      5 000 kg ta’ għeneb għal kull ettaru
      6.   Żona demarkata
      
      Iż-żona definita: Il-belt ta’ Dons qrib Kolding, fid-Danimarka; b’mod aktar speċifiku, il-wied mina ta’ ċagħaq fluvjoglaċjali u sedimenti tar-ramel fid-distrett katastali ta’ Dons By, Almind. Id-distrett katastali Dons By, li għandu erja ta’ 853 ettaru, ġie mmarkat b’mod ċar fuq il-mapep mill-1821.
      Il-vinji jinsabu f’altitudni ta’ 25-60 m u qrib ħafna tal-baħar, madwar 7 km minn Kolding Fjord.
      7.   Għenbiet ewlenin tal-inbid
      
      
                   
               
               
                  Zalas Perle
               
            
                   
               
               
                  Cabernet Cortis
               
            
                   
               
               
                  Orion
               
            
                   
               
               
                  Madeleine Angevine
               
            
                   
               
               
                  Solaris
               
            
                   
               
               
                  Rondo
               
            
                   
               
               
                  Regent
               
            
                   
               
               
                  Pinot Noir
               
            8.   Deskrizzjoni tar-rabta/rabtiet
      
      Il-vinji jinsabu madwar il-belt ta’ Dons, f’altitudni ta’ 25-60 m u madwar 7 km mill-baħar. Iż-żona hija wied mina ffurmat mill-erożjoni subglaċjali, b’lagi ffurmati fil-ħofor li ħalla s-silġ mejjet (dead-ice kettles), terren bl-għoljiet u xagħri fqir fin-nutrijenti li jinsab fuq saff ta’ sediment ramli.
      Il-parametri analitiċi huma differenti minn dawk tal-inbejjed frizzanti klassiċi f’termini ta’ aċidità lattika ogħla minħabba l-kundizzjonijiet ta’ tkabbir tat-Tramuntana.
      Il-profil tal-inbid, b’mod partikolari l-aċidità tiegħu, huwa attribwibbli għall-kundizzjonijiet ġeografiċi taż-żona u tat-“terroir” speċifiku tiegħu, ikkaratterizzati minn sediment ta’ ċagħaq fqir fin-nutrijenti u saffi profondi ta’ ramel ‘il fuq sewwa mill-akwifer tal-ilma ta’ taħt l-art, li jirriżultaw f’salvaġġi (rootstocks) kbar, u għall-għażla ta’ varjetajiet li huma relattivament reżistenti.
      9.   Kundizzjonijiet essenzjali oħra
      
      
         Metodu tal-produzzjoni
      
      
         Qafas legali:
      
      Il-leġiżlazzjoni tal-UE
      
         Tip ta’ kundizzjoni ulterjuri:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      Referenza għall-metodu tal-produzzjoni: Il-kliem “iffermentat fil-flixkun” jew “iffermentat fil-flixkun permezz tal-metodu tradizzjonali” għandha tidher fuq it-tikketta, kif xieraq u dokumentat f’termini tat-tul tal-fermentazzjoni fuq il-karfa.
      
         Logo tal-UE
      
      
         Qafas legali:
      
      Il-leġiżlazzjoni tal-UE
      
         Tip ta’ kundizzjoni ulterjuri:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      L-użu tal-logo tal-UE: Għandu jkun hemm l-indikazzjoni “Denominazzjoni ta’ Oriġini Protetta” flimkien mas-simbolu/logo tal-UE.
      
         Varjetajiet tal-għeneb tal-inbid
      
      
         Qafas legali:
      
      Il-leġiżlazzjoni tal-UE
      
         Tip ta’ kundizzjoni ulterjuri:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      Il-varjetà tad-dielja: It-tikketta trid tindika l-varjetà tal-għenba tal-inbid li minnha jkun magħmul il-prodott dejjem jekk tkun intużat varjetà waħda biss. Jekk il-prodott ikun magħmul minn cuvée ta’ diversi varjetajiet ta’ dwieli koperti mill-ispeċifikazzjoni tal-prodott, il-produttur jista’ jagħżel li jsemmi l-varjetajiet kollha f’ordni dixxendenti, jew li ma jsemmihomx fuq it-tikketta.
      
         It-tikkettar skont is-sena tal-ħsad
      
      
         Qafas legali:
      
      Il-leġiżlazzjoni tal-UE
      
         Tip ta’ kundizzjoni ulterjuri:
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni:
      
      Is-sena tal-ħsad: It-tikketta għandha tindika s-sena tal-ħsad jekk l-inbid ikun sar minn ħsad wieħed. Jekk l-inbid ikun sar minn cuvée ta’ diversi snin, ma hemmx għalfejn li tiġi indikata s-sena tal-ħsad.
      
         Ibbottiljar
      
      
         Qafas legali:
      
      Il-leġiżlazzjoni tal-UE
      
         Tip ta’ kundizzjoni ulterjuri:
      
      L-ippakkjar fiż-żona demarkata
      
         Deskrizzjoni tal-kundizzjoni:
      
      L-ibbottiljar:
      Skont it-Taqsima (c) tal-ispeċifikazzjoni tal-prodott, il-prodott għandu jkun imkabbar, prodott u bbottiljat fiż-żona definita billi dan intwera li huwa prerekwiżit biex jinkisbu l-kwalitajiet speċifiċi tiegħu. Barra minn hekk, it-trasport barra miż-żona jista’ jaffettwa l-metodi tal-produzzjoni speċifiċi li għandhom x’jaqsmu mal-ħżin, l-isbokkament u l-maturazzjoni, li jwasslu għal tnaqqis fil-kwalità li ma jkunx fil-kontroll tal-produttur. Ma hemm l-ebda produzzjoni ta’ nbid fiz-żoni qrib dak kopert mill-applikazzjoni.
      
         Link għall-ispeċifikazzjoni tal-prodott
      
      http://www.foedevarestyrelsen.dk/SiteCollectionDocuments/Kemi%20og%20foedevarekvalitet/Varestandarder-handelsnormer-kvalitet/Produktspecifikation%20Dons%20rev%20nov%202014%20(2).pdf